Publication: Magyar Közlöny
Issue: MK-2009-104 (Year: 2009, Number: 104)
Era: 2004-2010
Section: 
Paragraph Index: 5692

5. Függelékében található CPDLC szabványos közlemények készlete tartalmazza, akkor a kapcsolódó szabványos közleményt kell használni. 8.2.9.1.2 PANS. - A 8.2.12.1 pontban előírtak kivételével, ha egy légiforgalmi irányító, vagy egy légijárművezető CPDLC-n keresztül küld közleményt, akkor lehetőség szerint a válasznak is CPDLC-n keresztül kell érkeznie. Amikor a légiforgalmiirányító vagy a légijárművezető beszéd-üzemű összeköttetésben áll, akkor a választ beszéd-üzemű adásban kell leadnia. 8.2.9.1.3 PANS. - Ha egy üzemeltetési választ igénylő CPDLC-n keresztül történt közlemény módosítása szükséges, vagy a közlemény tartalma szorul magyarázatra, a légiforgalomirányító, vagy a légijárművezető a rendelkezésére álló megfelelő eszközöket használja a pontos részletek közlésével vagy az engedély megadásával Megjegyzés: a légiforgalmi irányító vagy a légijárművezető az alábbi eljárásokat alkalmazhatja egy korábbi közleményben szereplő engedélyek, utasítások vagy információk módosítására: 8.2.9.1.3.1 PANS. – Ha egy CPDLC közlemény beszéd-üzemű adásban kerül módosításra, amely közleményre még nem érkezett üzemeltetési válasz, a légiforgalmi irányító, vagy a légijárművezető adását az alábbi kifejezés adásának kell megelőznie: „DISREGARD CPDLC ( „Ne vegye figyelembe”) (közlemény típus) MESSAGE, BREAK, (közlemény, szünet) majd ezt követi a pontos engedély, utasítás, információ, vagy kérés. Megjegyzés: - Előfordulhat, hogy a beszédüzemben folytatott engedélyezés adásakor a CPDLC közlemény nem érte még el a címzettet, vagy elérte, de intézkedésre sor nem került, vagy már elérte és az intézkedésre is sor került. 8.2.9.1.3.2 PANS. – a CPDLC közleményre való hivatkozásnál, annak azonosításánál, vagy figyelmen kívül hagyásánál figyelmet kell fordítani arra, hogy az engedélyek, kérések, vagy információkban történő módosítások egyértelműek és összetéveszthetetlenek legyenek. Megjegyzés.- Például, ha a SAS 445 számú járata FL290 magasságot tartva CPDLC közleményben utasítást kap FL 350-re történő emelkedésre és a légiforgalmi irányító beszédüzemben módosítani akarja az utasítást, az alábbi szöveget használhatja: SAS445 DISREGARD CPDLC CLIMB CLEARANCE MESSAGE, BREAK, CLIMB TO FL310 (SAS445 NE VEGYE FIGYELEMBE A CPDLC KÖZLEMÉNYT, EMELKEDJEN FL310-RE) 8.2.9.1.3.3 PANS. - Ha egy CPDLC közleménnyel kapcsolatban üzemelési válaszadás megadására van szükség, amelyre beszéd-üzemben kerül sor, egy megfelelő CPDLC befejező válasz-közlemény kerül elküldésre a CPDLC párbeszéd megfelelő szinkronizációjának biztosítása végett. Ez megoldható olyan formában, hogy vagy a közlemény fogadóját beszéd-üzemben utasítjuk a párbeszéd befejezésére, vagy a párbeszéd lezárását a rendszer automatikusan elvégzi. 8.2.9.2 Egy CPDLC közlemény összeállításánál nem szabad ötnél több közlemény elemet felhasználni, és az elemek közül csak kettő tartalmazhat útvonal-engedély változókat. 8.2.9.2.1 PANS. - Ahol ez lehetséges, kerülni kell a hosszú közlemények használatát, vagy az olyan közleményekét, amelyek összetett engedély elemeket, vagy engedélyek és információk kombinációját tartalmazzák. Megjegyzés. - A helyi üzemeltetési eljárások kidolgozásával és a CPDLC hatékony, megfelelő üzemeltetési módszereivel foglalkozó tájékoztató anyag az "Emberi Tényezővel Kapcsolatos Irányelvek az ATM Rendszerekben" című dokumentumban található (Human Factors Guidelines for Air Traffic Management (ATM) Systems - Doc 9758). 8.2.9.3 A CPDLC földi rendszereknek és a fedélzeti rendszereknek alkalmasnak kell lenniük a CPDLC közlemények sürgősségi és riasztási jellemző tulajdonságainak alkalmazására úgy, hogy a megjelenítés megváltoztatásával felhívják a felhasználók figyelmét a nagyobb elsőbbségű közleményekre. Megjegyzés. - Egy közlemény vételekor a közlemény jellemzői a CPDLC használójától bizonyos közleménykezelési követelmények betartását követelik meg. Valamennyi CPDLC közlemény három jellemzővel rendelkezik: sürgősségi, riasztási és válasz-adási jellemzővel. Amikor egy közlemény összetett közlemény elemeket tartalmaz, akkor a legmagasabb elsőbbséggel rendelkező közlemény elem adott típusa válik az egész közlemény jellemző típusává. 8.2.9.3.1 A sürgősségi jellemzőnek (urgency attribute) kell leírnia a végfelhasználó számára megjelenített, vett közlemények besorolási követelményeit. A sürgősségi típusok a 8-1 Táblázatban találhatók. 8.2.9.3.2 A riasztási jellemzőnek (alert attribute) kell meghatároznia a közlemény vétele után a szükséges riasztás típusát. A riasztás típusait a 8-2 Táblázat tartalmazza. 8.2.9.3.3 A válaszadási jellemzőnek (response attribute) kell meghatároznia az érvényes válaszokat az adott közlemény elem számára. A választípusok a 8-3 Táblázatban találhatók az "uplink" (légijárműnek szóló) közleményekre és a 8-4 Táblázatban a "downlink" (légijárműről származó) közleményekre. 8.2.9.3.3.1 PANS. - Amikor egy több elemből álló közleményre kell válaszolni, és a válasz formája egy közlemény elem, akkor a választ az összes közlemény elemre kell vonatkoztatni. Megjegyzés. - Például egy több elemből álló közlemény tartalma a: CLIMB TO FL310 MAINTAIN MACH.84. Az erre érkező WILCO válasz mind a két közlemény elemre vonatkozik, és mindkét utasítás elem teljesítését jelenti. 8.2.9.3.3.2 PANS.- Ha a légijármű egy egyetlen közlemény elemből álló engedélyt, vagy egy több elemből álló engedély közlemény bármely részét nem képes végrehajtani, akkor a légijármű vezetőjének egy UNABLE választ kell küldenie az egész közleményre. 8.2.9.3.3.3 PANS. - A légiforgalmi irányítónak egy UNABLE közleménnyel kell válaszolnia, amely a kérés összes elemére vonatkozik, amennyiben egy egyetlen elemből, vagy egy több elemből álló engedélykérésnek nincs olyan eleme, amely jóváhagyható lenne. A folyamatban, érvényben lévő engedélyeket nem szabad megismételni. 8.2.9.3.3.4 PANS. - Amikor egy több elemből álló engedély-kérés csak részben hagyható jóvá , akkor a légiforgalmi irányító egy UNABLE közleménnyel válaszol, amely a kérés összes elemére vonatkozik és ha szükséges a válasz kitér az egyes okokra,és/vagy információt ad arra vonatkozóan, hogy mikorra várható az engedély megadása. Megjegyzés. Külön közlemény(ek) ezt követően továbbítható(k) válaszként azokra az elemekre vonatkozóan, amelyek jóváhagyhatók. 8.2.9.3.3.5 PANS. – Ha egy egy-, vagy több elemből álló engedélykérés valamennyi eleme jóváhagyható a légiforgalmi irányító ebben az esetben a kérés valamennyi elemére vonatkozóan adja meg az engedélyt.Ez a válasz egy fedélzetre irányuló „uplink” közlemény legyen. Megjegyzés. – Példáu, amíg a több elemet tartalmazó engedélykérő közlemények kerülendők a több elemből álló fedélzetről származó ("downlink") közlemény az alábbi bemutatott közlemény elemeket tartalmazza: REQUEST CLEARANCE YQM YYG YYT YQX TRACK X EINN EDDF REQUEST CLIMB TO FL 350 REQUEST MACH .0.84 Az alábbiakat tartalmazó közleménnyel válaszolható meg: CLEARED YQM YYG YYT YQX TRACK X EINN EDDF CLIMB TO FL350 REPORT MAINTAINING CROSS YYG AT OR AFTER 1150 NO SPEED RESTRICTION 8.2.9.3.3.6 PANS. - Amikor egy CPDLC közlemény több mint egy közleményelemet tartalmaz és a közleményre a válasz jellemző Y, ha felhasználják, akkor az egyetlen válasz közleménynek a megfelelő számú válaszokat kell tartalmaznia, ugyanabban a sorrendben. Megjegyzés.- Például egy több elemből álló "uplink" (légijárműnek szóló) közlemény tartalma: CONFIRM SQUAWK WHEN CAN YOU ACCEPT FL410 Az alábbi közleménnyel válaszolható meg: SQUAWKING 5525 WE CAN ACCEPT FL410 AT 1636Z 8-1. táblázat: Sürgősségi jellemző típusok (fedélzetre irányuló és a légijárműről származó) Típusa Leírás Elsőbbség D Distress (Vészhelyzet) U Urgent (Sűrgősség) N Normal (Normál) L Low (Alacsony) 8-2. táblázat: Riasztási jellemző típusok (fedélzetre irányuló és légijárműről származó) Típusa Leírás Elsőbbség H High (Magas) M Medium (Közepes) L Low (Alacsony) N Nincs szükség riasztásra 8-3. táblázat: Válaszadási jellemzők (fedélzetre irányuló) Típusa Válasz szükséges Érvényes válaszok Elsőbbség W/U Igen WILCO, UNABLE, STANDBY, NOT CURRENT DATA AUTHORITY, NOT AUTHORIZED NEXT DATA AUTHORITY, LOGICAL ACKNOWLEDGEMENT (csak ha szükséges), ERROR A/N Igen AFFIRM, NEGATIVE, STANDBY, NOT CURRENT DATA AUTHORTI'Y, NOT AUTHORIZED NEXT DATA AUTHORITY, LOGICAL ACKNOWLEDGEMENT (csak ha szükséges), ERROR R Igen ROGER, UNABLE, STANDBY, NOT CURRENT DATA AUTHORITY, NOT AUTHORIZED NEXT DATA AUTHORITY, LOGICAL ACKNOWLEDGEMENT (csak ha szükséges), ERROR Y Igen Bármely fedélzetről származó CPDLC közlemény, LOGICAL ACKNOWLEDGEMENT (csak ha szükséges) N Nem, kivéve ha logikai nyugtázásra van szükség LOGICAL ACKNOWLEDGEMENT (csak ha szükséges), NOT CURRENT DATA AUTHORTI'Y, NOT AUTHORIZED NEXT DATA AUTHORITY, ERROR 8-4. táblázat Válaszadási jellemzők (légijárműtől származó) Típusa Válasz szükséges Érvényes válaszok Elsőbbség Y Igen Bármely fedélzetre irányuló CPDLC közlemény, LOGICAL ACKNOWLEDGEMENT (csak ha szükséges) N Nem, kivéve ha logikai nyugtázásra van szükség LOGICAL ACKNOWLEDGEMENT (csak ha szükséges), SERVICE UNAVAILABLE, FLIGHT PLAN NOT HELD, ERROR 8.2.9.4 Amikor egy földi, vagy fedélzeti rendszer "ERROR" (Hiba) CPDLC közleményt hoz létre, akkor a hiba okát is mellékelni kell a közleményben. 8.2.9.5 Az illetékes ATS hatóságnak ki kell választania azokat a PANS-ATM 5. Függelékében található közleményelemeket, melyek a saját légterében az üzemeltetést támogatják Amennyiben egy ATS hatóság úgy dönt, hogy ezeknek a közlemény-elemeknek csak egy részhalmazát választja, és a vett közlemény nem tartozik ezek közé, akkor az ATC egységnek a "SERVICE UNAVAILABLE" közlemény elem fedélzetre irányuló továbbításával kell válaszolnia. Megjegyzés. - A vett közlemény további feldolgozására nincs szükség. 8.2.9.5.1 Ajánlás. - Egy légiforgalmi irányító számára lehetőleg csak az adott irányító szektor tevékenységének megfelelő "uplink" közleményeket kell biztosítani. Megjegyzés. - A PANS-ATM 5. Függelékében található CPDLC közlemény készletet úgy fejlesztették ki, hogy az különböző ATM (Légiforgalmi Irányítás Szervezési) körülményeknek is megfeleljen. 8.2.9.5.2 Amennyiben az illetékes hatóság szükségesnek ítéli, további előre összeállított szabad szöveges közleményeket kell a légiforgalmi irányító rendelkezésére bocsátani azokra az esetekre, amikor a PANS- ATM által rendelkezésre álló szabványos (CPDLC) közlemények készlete nem alkalmazható bizonyos követelmények esetén. Ilyen esetekben az illetékes hatóságnak - az üzemeltetőkkel és más, esetleg érintett ATS hatóságokkal konzultálva - össze kell állítania egy listát az előre elkészített szabad szöveges közleményekből. 8.2.9.5.3 A CPDLC közleményelemek felhasznált részhalmazaival, és amennyiben van ilyen, bármely kiegészítő, előre összeállított, szabad szöveges közleménnyel kapcsolatos információt közzé kell tenni a Légiforgalmi Tájékoztató Kiadványban (AIP). 8.2.9.6 A CPDLC átadása Megjegyzés. - A CPDLC átadásával kapcsolatos részletes tájékoztató a "Manual of Air Traffic Services Data Link Applications"-ban (DOC 9694) dokumentumban található. 8.2.9.6.1 PANS. - Amikor a CPDLC átadásra került, akkor a beszéd-üzemű rádió-összeköttetés és a CPDLC kapcsolat párhuzamosan jön létre. 8.2.9.6.2 PANS.- Amikor egy légijárművet egy olyan ATC egységtől küldtek át, ahol rendelkezésre áll a CPDLC, egy olyan ATC egységnek, ahol a CPDLC nem használható, a CPDLC összeköttetés bezárását egyidőben kell elkezdeni a beszéd-üzemű rádió-összeköttetés átadásával. 8.2.9.6.3 Amikor egy CPDLC átadása következtében az adatkapcsolat felett rendelkező egység megváltozik, és még mindig vannak olyan közlemények, amelyekre még nem érkezett lezáró válasz (azaz még közlemények várhatóak), akkor erről a CPDLC átadást végző légiforgalmi irányítót értesíteni kell. 8.2.9.6.3.1 Amennyiben egy légiforgalmi irányító át kell küldje a légijárművet anélkül, hogy válaszolna bármely, még elintézetlen, a fedélzetről származó ("downlink") közlemény(ek)re, a rendszernek képesnek kell lennie arra, hogy automatikusan megküldje a megfelelő lezáró, válaszközlemény(eke)t. Ilyen esetekben, bármely automatikusan elküldendő lezáró válasz közlemény(ek) tartalmát közzé kell tenni a helyi utasításokban. 8.2.9.6.3.2 Amikor a légiforgalmi irányító úgy dönt, hogy átküldi a légijárművet anélkül, hogy megvárná valamely függőben lévő uplink közleményére (közleményeire) a légijárművezető válaszát, a földi rendszernek képesnek kell lennie arra, hogy minden egyes közlemény tekintetében automatikusan lezárja a párbeszédet, mielőtt az átküldés megtörténne. 8.2.9.6.3.2.1 PANS.- A légiforgalmi irányítónak vissza kell térnie a beszédüzemű rádió-összeköttetésre, hogy bármely bizonytalanságot tisztázzon, amely(ek) a függőben lévő közleménnyel(közleményekkel) lehet(nek) kapcsolatban. 8.2.9.6.4 Amennyiben a CPDLC átadása nem jelenti az adatkapcsolat felett rendelkező egység megváltoztatását, és még további befejezetlen közlemények vannak folyamatban, ezeket a közleményeket vagy az illetékes légiforgalmi irányító számára kell eljuttatni, vagy le kell zárni azokat, a helyi utasításoknak, és ha szükséges, az együttműködési egyezményeknek megfelelő módon. 8.2.10 A CPDLC közlemények kijelzése Ajánlás. - Azok az ATC egységek, melyek a PANS-ATM-ben található CPDLC szabványos közleményeket használják, a kapcsolódó szöveget, mely az adott közleményhez társítható, lehetőleg úgy kell megjelenítsék, ahogy azt a PANS-ATM, 5. Függelékében bemutatásra került. 8.2.11 Szabad szöveges közlemények PANS. - A légiforgalmi irányítók vagy légijárművezetők részére a 8.2.9.5.2 pontban bemutatott, előre összeállított, szabad szöveges közleményeken kívül, más szabad szöveges közlemény használatát lehetőleg el kell kerülni. Megjegyzés. - Jóllehet elismert, hogy a nem szokásos és a kényszerhelyzet okozta körülmények szükségessé tehetik a szabad, szöveges közlemények használatát, különösen ha a beszéd-üzemű rádió-összeköttetésben hiba lép fel, a szabad szöveges közlemények használatának elkerülése a tévedés és félreérthetőség lehetőségének csökkentését szolgálja. 8.2.12 Kényszerhelyzetek, vészhelyzetek és a berendezés meghibásodása során követendő eljárások 8.2.12.1 PANS. - Amikor egy CPDLC kényszerhelyzeti közleményt vettek, a légiforgalmi irányítónak a lehető leghatékonyabb módon kell nyugtáznia a közlemény vételét. 8.2.12.2 PANS. - Amikor CPDLC-n keresztül egy olyan jelentésre válaszolnak, amely jogellenes beavatkozásra utal, a "ROGER 7500" fedélzetre irányuló közleményt kell használni. 8.2.12.3 PANS. - Amikor CPDLC-n keresztül bármely más kényszerhelyzeti közleményre válaszolnak, a "ROGER" fedélzetre irányuló közleményt kell használni. 8.2.12.4 Amikor egy CPDLC közleményre logikai nyugtázás szükséges, és/vagy egy üzemeltetői válasz, és ez nem érkezik meg, a légijárművezetőt, vagy a légiforgalmi irányítót erre, értelemszerűen, figyelmeztetni kell. 8.2.12.5 A CPDLC meghibásodása 8.2.12.5.1 Ajánlás. - A CPDLC hibáját lehetőleg kellő időben kell észlelni. 8.2.12.5.2 A légiforgalmi irányítót és a légijárművezetőt azonnal figyelmeztetni kell a CPDLC hibás működésére, amint a hibát észlelték. 8.2.12.5.3 PANS. - Amikor a légiforgalmi irányítót, vagy a légijárművezetőt figyelmeztették arra, hogy a CPDLC meghibásodott, és a CPDLC helyreállítása előtt valamelyiküknek összeköttetésbe kell lépnie, akkor vissza kell térniük a beszéd-üzemű kapcsolattartásra, ha ez lehetséges, és az információkat: "CPDLC FAILURE" - kifejezéssel kell bevezetni. 8.2.12.5.4 PANS. – Azok a légiforgalmi irányítók, akiktől megkívánják, hogy a teljes CPDLC földi rendszer hibájáról információkat közvetítsenek valamennyi olyan állomásnak, amely valószínűleg hallhatja a közleményt, az ilyen általános hívással kiadott közleményt az "ALL STATIONS CPDLC FAILURE" ("MINDEN ÁLLOMÁSNAK, A CPDLC MEGHIBÁSODOTT") kifejezéssel kell bevezetniük, melyet a hívó állomás azonosítója kell, hogy kövessen. Megjegyzés. - Az ilyen általános hívásra nem várnak választ, kivéve, ha ezt követően az egyes állomásokat felkérik a vétel nyugtázására. 8.2.12.5.5 PANS. - Amikor a CPDLC meghibásodik, és az összeköttetésekben visszatérnek a beszéd-üzemű rádió-kapcsolatra, az összes lezáratlan CPDLC közleményt úgy kell tekinteni, hogy nem jutott el a címzetthez, és a függőben lévő közleményekkel kapcsolatos teljes közlemény-váltást lehetőleg újra kell kezdeni a beszéd-üzemű rádió-kapcsolat felhasználásával. 8.2.12.5.6 PANS. - Amikor a CPDLC meghibásodott, de helyreállítják, mielőtt beszéd-üzemű összeköttetésre kellene áttérni, az összes függőben lévő befejezetlen közleményt úgy kell tekinteni, hogy nem jutott el a címzetthez, és a befejezetlen közleményeket illető teljes közlemény-váltást újra kell kezdeni a CPDLC-n keresztül. 8.2.12.6 A CPDLC szándékos kikapcsolása 8.2.12.6.1 Amennyiben a kommunikációs hálózat, vagy a CPDLC földi rendszerének időleges üzemszüneteltetése előre tervezett, egy NOTAM-ot kell kiadni, amellyel az összes érintett felet előzetesen értesíteni kell az üzemszünet tervezett időtartamáról, és ha szükséges, a felhasználandó beszéd-üzemű rádiókapcsolat frekvenciáinak részleteiről. 8.2.12.6.2 Az ATC-vel pillanatnyilag kapcsolatban lévő légijárműveket szóban, vagy a CPDLC-n keresztül értesíteni kell a CPDLC szolgáltatás küszöbön álló kieséséről. 8.2.12.6.3 A légiforgalmi irányítónak és a légijárművezetőnek biztosítani kell a CPDLC szolgáltatás azonnali leállításának lehetőségét. 8.2.12.7. Szóló CPDLC közlemény meghibásodása PANS.- Ha a légiforgalmi irányító vagy a légijárművezető figyelmeztetést kap, hogy egy szóló CPDLC közlemény meghibásodott, akkor a légiforgalmi irányító vagy a légijárművezető az alábbiak szerint jár el:

Source: https://magyarkozlony.hu/hivatalos-lapok/1f7c6b0e16b4b71a92e5ad24416008bbe2e26aab/dokumentumok/710811d1f7f958a2990684d0cbf918e84f5497e5/letoltes